นายกรัฐมนตรี ยืนยันฉีดวัคซีนให้นักเรียน ยึดความปลอดภัยเป็นหลัก มุ่งหวังลดการติดเชื้อในอนาคต
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม คาดหวังว่าการฉีดวัคซีนให้กับนักเรียนในวันนี้ จะทำให้การติดเชื้อโควิด-19 ในอนาคตลดลง โดยเฉพาะในกลุ่มเด็ก ซึ่งการฉีดวัคซีนต้องยึดความปลอดภัยเป็นสำคัญ รัฐบาลจึงเลือกวัคซีนไฟเซอร์ เพราะเป็นเพียงยี่ห้อเดียวที่ได้รับการรับรองจากองค์การอนามัยโลกให้ฉีดกับเด็กนักเรียนได้ รวมถึงต้องขอความยินยอมจากผู้ปกครองในการเข้ารับการฉีดวัคซีน ส่วนวัคซีนซิโนฟาร์มอยู่ระหว่างรอผลการขึ้นทะเบียน เนื่องจากมีการพัฒนาขึ้นมาใหม่สำหรับฉีดในเด็ก ซึ่งทุกอย่างกระทรวงสาธารณสุขได้ติดตามอยู่ เช่นเดียวกับวัคซีนยี่ห้ออื่นที่จะมีการพัฒนาขึ้นมา รัฐบาลก็จะสั่งมาในปีหน้าอย่างแน่นอน พร้อมย้ำวัคซีนมีเพียงพอตามเป้าหมายที่ตั้งไว้ สิ่งสำคัญนอกจากวัคซีนคือ การปฎิบัติตามมาตรการ D-M-H-T-Tนายกรัฐมนตรี ยังกล่าวถึงการเตรียมรับมือพายุที่จะเข้ามาในสัปดาห์หน้า ระหว่างวันที่ 8-9 ตุลาคมนี้ ว่า รัฐบาลเตรียมการรับมือไว้แล้ว ถ้าปริมาณฝนตกตามปกติ ก็รับมือได้แต่หากมามากกว่าปกติก็จะได้รับความเสียหาย แต่ยืนยันจะพยายามทำให้เกิดความเสียหายน้อยที่สุดและจะเร่งดูแลเยียวยา ซึ่งเชื่อว่าประชาชนส่วนใหญ่เข้าใจ สำหรับกระแสข่าวว่าจะมีการปรับคณะรัฐมนตรีนั้น นายกรัฐมนตรี ยืนยันว่า ไม่มีการปรับคณะรัฐมนตรีบรรยากาศที่โรงเรียนพิบูลอุปถัมภ์ กรุงเทพมหานคร มีประชาชนมารอต้อนรับ พร้อมมอบดอกไม้และกล่าวให้กำลังใจนายกรัฐมนตรีในการทำงาน พร้อมขอให้ขยายมาตรการทางเศรษฐกิจ ในการช่วยเหลือประชาชนออกไปอีก โดยนายกรัฐมนตรี ได้พูดคุยทักทายอย่างเป็นการเอง